b'\n_START_ARTICLE_\nHr\xc4\x8dak (portal)\n_START_SECTION_\nPovijest\n_START_PARAGRAPH_\nHr\xc4\x8dak je javnosti predstavljen i krenuo je sa radom 7. velja\xc4\x8de 2006. godine. Izradili su ga djelatnici Sveu\xc4\x8dili\xc5\xa1nog ra\xc4\x8dunskog centra Sveu\xc4\x8dili\xc5\xa1ta u Zagrebu u suradnji sa stru\xc4\x8dnjacima iz podru\xc4\x8dja informacijskih znanosti i knji\xc5\xbeni\xc4\x8darstva iz knji\xc5\xbenice Instituta Ru\xc4\x91er Bo\xc5\xa1kovi\xc4\x87 u Zagrebu te Hrvatskog informacijskog i dokumentacijskog dru\xc5\xa1tva uz potporu Ministarstva znanosti, obrazovanja i \xc5\xa1porta Republike Hrvatske. Sustav Hr\xc4\x8dak izra\xc4\x91en je kori\xc5\xa1tenjem raspolo\xc5\xbeive podr\xc5\xa1ke otvorenog koda.\n_START_SECTION_\nKori\xc5\xa1tenje\n_START_PARAGRAPH_\nKorisnicima je omogu\xc4\x87eno pronala\xc5\xbeenje \xc4\x8dasopisa i radova putem pregledavanja prema abecedi ili prema podru\xc4\x8dju znanosti te putem pretra\xc5\xbeivanja. Kori\xc5\xa1tenje Hr\xc4\x8dka je besplatno.'